CELEX: C2005/115/60
Language: et
Date: 2005-05-14 00:00:00
Title: Kohtuasi T-115/05: José Jiménez Martinez'i 28. veebruari 2005. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/33
            
         José Jiménez Martinez'i 28. veebruari 2005. aasta hagi Euroopa Ühenduste Komisjoni vastu
   (Kohtuasi T-115/05)
   (2005/C 115/60)
   Kohtumenetluse keel: prantsuse
   José Jiménez Martinez, elukoht Brüssel, esitas 28. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on Eric Boigelot.
   Hageja palub esimese astme kohtul:
   
               1.
            
            
               tühistada töövõimetuskomitee 21. aprilli 2004. aasta otsus, millega jäeti rahuldamata 19. jaanuari 2004. aasta töövõimetuks tunnistamise taotlus, millest teatati 27. aprilli 2004. aasta teatisega;
            
         
               2.
            
            
               tühistada töövõimetuskomitee 22. juuli 2004. aasta otsus, millega rahuldati töövõimetuks tunnistamise taotlus, selles osas, milles töövõimetuks tunnistamisel puudub tagasiulatuv jõud alates 21. aprillist 2004;
            
         
               3.
            
            
               mõista hageja kasuks välja hüvitis materiaalse ja moraalse kahju eest, hinnatuna ex aequo et bono põhimõttel 222 568 eurole tingimusel, et see summa võib menetluse käigus suureneda;
            
         
               4.
            
            
               jätta kohtukulud kostja kanda.
            
         Õiguslikud alused ja peamised argumendid
   Käesolevas asja hageja vaidlustab kostja keeldumise tunnistada ta töövõimetuks kolme aasta jooksul alates 1. septembrist 2004, ilma tagasiulatuva jõuta 21. aprillini 2004, s.o kuupäevast, kui töövõimetuskomitee võttis tema suhtes vastu esimese negatiivse otsuse.
   Oma väidete toetuseks kinnitab hageja, et:
   
               —
            
            
               on rikutud personalieeskirjade II lisa artiklit 7 ja töövõimetuskomitee töökorda reguleerivaid norme. Seoses sellega väidab ta, et töövõimetuskomitee koosseisu kolmest arstist kaks ei olnud tema haigusest ega tervislikust seisundist teadlikud,
            
         
               —
            
            
               käesoleval juhul on komitee tema haiguse iseloomu suhtes sisuliselt teinud ilmse hindamisvea. Seoses sellega on täpsustatud, et töövõimetuskomitee ei võtnud mingil moel arvesse unehäiretest erineva haiguse, s.o eelnevalt diagnoositud kroonilise väsimuse, esinemist,
            
         
               —
            
            
               on rikutud põhjendamiskohustust,
            
         
               —
            
            
               on rikutud personalieeskirjade artikleid 53 ja 78 ning selle VIII lisa artikleid 13—18,
            
         
               —
            
            
               on rikutud hea haldustava ja mõistliku juhtimise põhimõtet, samuti hoolsuskohustust.